Pi Suu Kyi Thawi Kan Tonawk Dan - Chinland Today Media\nNovember 19, 2012 8:43 am·1 comment\nTui tum Burma ram ih National League for Democracy (NLD) hotunu Pi Aung San Suu Kyi hi USA ih a um lai ah India ram a tlawng ding thu an puang ih, cui hnu ah India ram ih a rat ding can tiang in kan run thei leh. A rat hlan thla khat duh hrawng 18-10-12 ni ah Chief of Protocol, Govt. of India, Ms Ruchira in i run phone ih, Pi Suu Kyi na tlawng Prospect Burma ah a ra ding tiin i ti. Zohman sim hrih aw hlah i ti fawn. Himi hlan ni 3 hrawng ah an officer pakhat in in run phone zo.\nCule 30-10-12 ni ah Ruchira thotho cun Pi Suu Kyi rat ding thu ah ka office ah ra leng aw, thai sun 10-30 AM ah i ti ih, a thai sun cu Delhi Central Secretariat South Block, Ministry of External Affairs ah ka va feh. Hi kiang kap cu ka thleng dah nan South Block sung ih ka luh a vawi khat nak a si. Cunah cun Ruchira cun kan tlawng a rat dan ding leh nazi 1 ( 60 minutes )sung a um ding thu leh cui sung cu ziangtin ha tlawng ih nan rak dawn dan ding ti email in kim ten in sim aw i ti.\nCumi hnu cun kei khal in London ih Prospect Burma office ih kan director Fraser Wilson hnen ah mail ka kuat mai. Very exciting a si i ti. Kan tlawng khal ah staff 8 kan um ih midang 2 lawng ka sim hrih. Cumi pawl thawn a tul mimi kan tawlrel.\nHimi hnu ah Dr.Tint Swe,1990 election ih Pale khua ihsi MP tling, kan school council chairman cun Pu Suu Kyi rat ding thu ah ziang ha nan theih i ti ih, zianghman ka sim mai lo. Cule, kan school council member, Pi Suu Kyi ih rualpi thazet nu, India mi Malavika cu kan director ih a sim ruangah Malavika cun school council member dang pawl teh na sim hrih maw I ti. Himi hnuah kan director pa hnen ah ka mail ih, rak sim aw i ti ruang ah Dr.Tint Swe lawng cu ka sim hrih ih, himi hnu lawng ah Pi Suu rat dan ding a thei fiang.\nHiti a si hrih nan COP Ruchira in nan tlawng ah community hotu pawl Suu Kyi in hmuh a duh a ti ruangah kan tlawng le a fate si hotu 20 lai kan hril lawk.7-11-12 ni ah Dr.Tint Swe le Kim le Yin Naing pawl kan tlawng ah an ra ih Burma mi a tam bik ih rak hmuah thei nak ding ah Oxford tlawng, Vikas Puri khalah rak hmuah siseh kan titlang ih, kei in Chief of Protocol hnen ah phone sal in ka tlawng ah thai sun rori ah palai run thlah uh ka ti. Officer 2 an ra. An mah thawn hmun 2 ah rak hmuah siseh la, kan ti ih Oxford school ka va zoh.\nOxford school hi Burma ih suak Vai U Maw Thiri,( a thi zo ) ih tlawng a si ruang ah a a sung khat pawl cun Suu Kyi rak hmuah an cak zet. Himi zan ah COP office cun hmun 2 in rak hmuah an lungkim thu in sim.10-11-12 ni ah kan tlawng ah community hotu pawl kan tong khawm aw ih cunah committee thar tla kan din. Kei cu kan tlawng hrang ih ka tul tuk ruang ah cui committee ah ka tel lo.\n14-11-12 zing ah Police Security pawl ih in dil vek in motor 1 sang in kan tlawng ih rak um ding pawl ih list ka va pe. Himi zan ah Jawaharlah Nehru Memorial lecture ih Pi Suu Kyi ih thusim kan va ngai. Himi zan hi Pi Suu Kyi ka hmuh hmaisa bik tum a si ih, himi zan ah nazi 11-30 ah ka it nan ka ihthat thei mai lovi, zing lam nazi 2 hrawng lawng ah ka it hmang.\nHimi zan ah thu tampi ka ruat ih, tu hlan kum 36 lai 1976 ih Ratu high school, Mizoram ih hna ka rak tuan lai ih zan khat ih ka mang tla ka ruat sal nasa. Ka mang cu hitin a si. Kei kha kha lai ah Ratu khua ih milian bik Pu Lal Zela tei inn ah rawl man kuan in ka um, zing khat cu lakphak kan in lai ah Pu Zela leh an inn um pakhat Pu Sangliana,Zemabawk mi, Social Education Organizer pawl thawn kan to khawm ih, kei cun mizan ih ka mang ah kha lai ih West Germany Prime Minister Helmut Schmidt pawl thawn thu kan rak rel tlang tiin thildang pipa ruat lem lovin ka sim.\nPu Sang Lian cu a hni ciam co ih, a va mak ve aw, Inn khat ah kan um tlang ih nang in hivek mang na man i ti. Cui ka mang cu ka nghilh men ih,1985 in international level leader, India Prime Minister Rajiv Gandhi kha Mizoram press mi pawl thawi kan ton khal ah hi mang hi ka thei sal lem lo. Cui tum ah cun Rajiv ton thei nak ding ah kei ih poimawh nak khal ziang hman a um cuang lo.T ui tum ih Pi Suu Kyi ton nak ding ah cun Burma mi pawl lak ah India a cozah in in run contact hmasai bik i, cui tlun ah Pi Suu Kyi rak naih rei bik, rak be tam bik khal ka run si leh tikah,ka mang cu kan ton hlan i si khal in ka thei sal nasa fam teh.\nHi vek lei lung tlun ih mi hmingthang thawn kawm aw ban leh thureltlang ih nan um cu, dawt na um tuk aw,,Nang khal a mah ve tho tho na si, ram leh miphun hrang tuan cio cio, na san sung ram leh mi phun hrang tuan in na can na hmang sisi,


Baptisma nei lai Zarh 6 mi Naute cu Ti haak in a thi | Falam Online Media\nRomania: Catholic biakinn ih baptisma an pek mi naute zarh 6 mi cu tisung voithum an hnim hnu ah a nunnak a cem tiah ramsung media antena3 in a tarlang.\n“January 31, zarhpini ah Suceava khua catholic biakinn ah naute zarhthum mi cu tihnimnak an nei. Kohhran upa in ti sung ah voithum a hnim hnu ah thawsam in a buai.”\n“Thizik in a um lawk ih harhdamnak lam hnaṭuan pawl in a thaw an thawt ter thei sal. Siizung ah an tlanpi lohli nan nazi rei lo te ah a nunnak a cem” tiah Antena 3 in a tarlang.\n#Romania's Orthodox #Church under fire after 6-week old #baby dies as a result of a baptism ritual, in which the infant was immersed in water three times and went into cardio-respiratory arrest.https://t.co/q95xJwncbx\n— Saskia Steinhorst (@scruffy65) February 5, 2021\nKohhran upa ṭuanvonei Vasile Bănescu cun “Riahsiatza rori a si ih thil umdan ṭhaten zingzoinak nei a ṭul. Naute cu a hnar, ka le hna phit in tidai ah hnim ding a si. Cucu a tuah ṭhang pawl ih tidan ṭheu a si” a ti.\nHih thuthawn pehpar in baptisma pek dan thleng ding ih online ih hminkhennak neitu minung 60,000 hrawng an um zo ih tawlrel haihottu Vladimir Dumitru cun “baptisma tuah nawn lo ding tinak a si lo. Atui baptisma kan pekawkdan cu damlonak nei naute tivek hrang ah a ṭihnungtuk rori.”\n60,000 people sign petition after six-week-old baby dies following baptism in Romania https://t.co/uWykYo2fC9\n“Tidai sungih phimaw kherkher siloin naule Lu ah tidai tla theh seh la timi duhhlannak kan nei mi a si. Cun tu ih kan dilmi hi Romania ram ih Orthodox Church hmuahhmuah le ramleng thleng pawl tiang khalin in ṭawmpithei kan beisei a si” a ti.\nNaute thi thu thawn pehpar in palik in zingzoinak an nei ih tualthatnak zawngin an fehpi khal a si thei tiah Antena 3 in a tarlang a si.\n← Bungbel tal ciamco ruangah Falam Mino pahnih kaihkhih tuar lawk\nFalam : Lehpan Innpi Thar hrang Killung phumnak an nei →


Mak Zetin US Ramlakah Innsang Khat An Thi Thluh, An Uico Khal A Thi – Meifar\nMak Zetin US Ramlakah Innsang Khat An Thi Thluh, An Uico Khal A Thi\nAugust 23, 2021 admin Leitlun 0\nEngland nupa kum 45 mi Jonathan Gerrish le kum 31 mi Ellen Chung cu an duhdawt aw zet ih fanu kum 1 mi Muji an nei. US, California, Mariposa tlangram khua te ah an vai ih Jonathan cu Google le Snapchat ah hna a ṭuan. Zarhpisun ah Sierra National Forest ramlakah boruak thiang hawp dingin an va feh, an uico khal an hruaitel.\nA thaisun monday ah Jonathan cu hnaṭuannak ih a lang lo ruangah an phone rero nan an rak kai thei lo ruangah a hnaṭuanpi pawl cu an ngaih a ṭha lo. An inn ah a pi ava feh ih zohman a hmu lo ruangah a mangbang tuk ih palik pawl hnenah a sim thei.\nCutin palik pawlin an hawl ih Sierra National Forest gate kiangah an motor ret mi an hmu, ramlak ah an va hawl ciamco ih thicia in an hmu. An nupa in an thi ih an fanu kumkhat mi khal a thi, an uico khal a thi. Asinan ziangtin an thi ti cu tutiang an theithei hrih lo, sibawi pawl khalin zohdiknak an nei rero nan an thihnak san hi an hmu thei lo ruangah an mangbang tuk.\nAn uico ruak an zohdik rero lai ih an uico ihsin an thihnak hi an theithei ding ti beiseinak an nei lai. Mariposa County Sheriff, Kristie Mitchell in “Tuitiang an thihnak hi kan theifiang hrih lo. Meithal kahnak hliamhma aum lo, hliamhma zianghman an tuar lo. Cun, thatawknak cahnah khal kan hmu lo” a ti.\nAn hmeltheih pawlin ‘nupa duhdawtaw zet an si ih anmah le mah thataw ding cu thilcang thei lo a si’ an ti. 2021 July thla ah US Forest Service pawlin “Merced River tiva le a kiangkap ah tur nei hrampi an rak hmuh ruangah Merced River tiva ah zohman takkolh lo ding. Rannung pawl khal tiva ta tidai inter lo ding” tin thu an rak phuang zo.\nAsinan, Jonathan Gerrish tei innsang thihnak hmun le Merced River cu a hlaaw tuk. Ṭhenkhat ih an zumdan ahcun tursia hrampi & buk sungih tuisia thlihrang ruangah an thi si ding ti an zum.\nTualsung ṭuanvo neitu in “Hitawk kiangkap ah kum 20 sung ka rak um zo ih hivek ih thihhlohnak kan tong dah lo. Hitawk kiangkap ih tiva le puk pawl cu an thianghlim, an ruak parah meithal kahnak, hliamhma zianghman an tuar fawn lo.\nMah le mah thatawknak ca an ngan fawn lo, hitawk hmun ah innsang hlim zet an ra ih an naute le an uico thawn an thi thluh ti cu thildik lo a si. A mak tuk aw” a ti. Jonathan Gerrish tei innsang thihnak san hi an nenhnget thei hrih lo ih an zingzoi rero lai. (The Sun)\nMiharsa Pawl Bawmtu An Kai\nTamu Ah An Kapaw Nasa


UDHR - Chin, Falam\nUniversal Declaration of Human Rights - Chin, Falam\nRam Tin Tian iium Minung Pakhat ciar ii Covo Thuthan\nKum 1984 kum, December thla ni(10)ih tuah mi leilungtlun pumpi pawl awk nak(UNO)civuipi ih sin minung pathat ciar ih covo kha an hnem nget ii, cui an hnem nget ii an than mi cacu khat lam ca mai ah a kim ten a um. Cu tivek in kumkhua hrang ah ataang ding mi thil thupi an than hnuah, hi mi civui pi ih sin UNO sung tel zaten cun cui cathan cu ram mi hmuah hmuah ii theidingah than darhding ah siseh, cuitlun ah ram le ramthen hmuah hmuah ii ram din hmun i zir ih hlei dan neiloding, a bik in tlawng pawl le fim zir nak pawlah cu thuthan cu, than darh ding, hmuh ol nak ah tar ding, siar ding le a umtudaan pawl sim sin vivo dingah an tuah ta a si.\nMi hmuah hmuah ii miphun sunloih nak thawn mikip ii bangrep ii covo kan neih mipawl kan sunsak awk hi mi hmuah hmuah ii thu neih nak thu neih bangrep nak, daih nak timipawl hi athu pi tawdaap a si ih hrangah siseh, mi nung pakhat ciar ii thil ti thei nak ziang siar lo nak ihsin mikip siat suah duh nak asuah ter ruang ah siseh, zalen tak ih sim thei nak, zalen zet in maiduh mi zum thei nak, tih phan nak, nunhar nak it sin zalen zet ii nun khua sak theinak leilung pi a can thei nak dingah mi phun kip ii atul bik miduh san nak kha simthan zo a si mi tlun ah siseh,\nMi hmuah hmuah in daan um mumal lo, nen niam duh nak lungput, hmuh suam zomh taih nak pawl kha ti-ngaih nak dang a um thei lo ii ruangah meithar thawn tan nak, dodal nak um lo in minung pakhat ciar ii thil ti theinak kha hum him atul ruangah siseh,\nRam pakhat lepakhat rualremzet ii pawl awk nak cu kan than so pi ding ah kan zuam a tul ruang ah siseh,\nUNO ah sungrtel ram pawl ii kan covo ciouah siseh, minung sun lawih nak siseh, mipa nunau hlei dan lo ding thu ah siseh, tipawl kha thupi ah neih ding kan hnemnget ih hlei ah minung nuncan khua sak tha sin ii, zalen nak khal um sin, khaisang sinding ah kan tiam kam mi par ah siseh,\nUNO sungtel ram pawl ii UNO thawn peh zom ii minung pawl zalen nak lam ah siseh, ahrampi in minung pakhat ciar ii covo lam ah siseh, leilung tlun pumpuluk ah upat nak thawn peh zom vivo ding ah kan tiam kamzo a si bang tuk in siseh;\nCu Hrang Ah\nThu rel nak khawmpi ih sin,\nRamtintian ii minung covo thuthan nak cu, mikip le pawl kom tintian ah ruat ring ring ii lei lung tlun pumpuluk ah a cui minung kip ii covo, zalen nak pawl hi upat ciou dingah, folh fial nak thawn kan zuam ciouding ti in siseh, UNO sungtel ram pawl le cui ram pawl ii thu nei tupawl ih uk nak sungah ram mi pawl hnen ah cui covo le zalen nak khi kau zet le sung lawi zet ii thlun ciou dingah, ramsung ram leng tiang in zuam ciou ding ah siseh, Ram tintian ii covo, thuthan mikha ram tintian, mikip in bangrep ten tuan ciou dingah hi ti in kan than a si.\nMikip in minung pakhat ciar ii covo thu than ih an than bangtuk in zalen nak hmuah hmuah kha annei ciou asi. Miphun hmuah hmuah hnen ah siseh, midum mirang hnen ah siseh, nu lepa si nak ah siseh, tong phun ruang ah siseh, biak nak ruangah siseh, ram duh dawt nak a phun phun ah siseh ramle pom dan dang dang ruang ah siseah, suah nak in simaw ? Len le that ruang ah simaw? mi hrinam par ah siseh, hleidan nak um hlah seh.\nCui tlun ah minung pakhat ii ramduh dawt nak cu thu then nak lam ah siseh, ram pakhat le pakhat pawlkom nak ah siseh, hleidan nak um hlah seh. Hmun leram pakhat ii zalawngzet ii um thei nak ram, UNO ii kilkhawi nak ram, mai thu in nun khua sak dan a hrek tluk lawng ngah nak ram ti-in hleidan nak um hrim hrim hlah seh.\nMikip in kan num nak ciouah zalen nak le humhim nak um hram seh.\nZozo khal sal ah siseh, duh lo cing in nehsawh thuthawn mi sol ding a silo. Minung pawl kha sal vek in hramhram ii fiar nak, minung zuar nak le cuvek thawn a bang mi hmuah hmuah kham ding asi.\nZozo khal hmuh suam awk nak le a hlei hluan ii minung man bang lo ko ii tuah siat nak tuah loding le thuthen nak nei lo ding a si.\nMikip in nundan thlun ding thu ah minung pakhat sinak diktak cu ziang bang tuk can khal ah co thei nak a neiding a si.\nMi hmuah hmuah in thlunding thu ah an bang rep thluh ih tlun ah, daan ih humhual nak ah hleidan nak um hram hlahseh. Hi mi thuthan mipawl dodal nak ih ruangah siseh, dodal nak thu than sin thu ah siseh, humhual nak cu bangrep ten kan neih theh asi.\nThlun ding dun le dan par ahsiseh, adang adang daan pawlah siseh, mikip hrang in tuah mi kan covo ciou cu a pelh solh ter a sile cuvek pelh solh nak ih ruang aa sun lal nak a nei tu cu ram hum hual nak zung pawl in luat nak ngah ter ding asi.\nZozo khal thlunding daan thawn kalh aw in kaih hrem nak asimaw, thongh inn ih ret nak asi maw, ram ih sin dawi pet nak simaw um hram hlah seh.\nCovo miparah le tuanding mi thu ii relcat mipar ah siseh, sual nak pakhat khat ii ruang ah thuthen nak parah siseh, mikip in za len zet in tan mi bul um lo in thu then nak zungah thu suh tik ah bangrep theh haiseh.\n(i) Mipi hmai ah asual a si ti mi mawh phurh nak afiang hlan sung poh cu, cui a puh maw mipa hi mitha a si ti ding a si. Athu a sit tik khal aa, an mawh phurh mi thu hla par ah a si lo a si ti-in el thei nak khuan neih ter veding a si.\n(ii) Mipakhat khat cu ram ih tuah mi daan parah siseh, leilung tlun thlun ding daan parah siseh, a sual nak alang fiang hlan lo, cu a si lo le a um lo kar lakah mawh phurh si hlah seh; Cui tlun ah a sual lai ling ah a sual nak ii phu nak in a hnadeuh thuthen nak um hram hlah seh.\nZozo khal amai pumpaak thu in zalawng zet ih umcaan nak ah siseh, mai innsung sang ah siseh, mai inn kiangkap ah siseh, ca kuat awk nak ah siseh,daan um lo vek in mawh phur nak um hram hlah seh.Cui tlunah mai si nak khal aa soisel nak um hram hlah seh. Mikip in cutivek sim siat nak le soisel hmuh suam nak ah siseh , daan in humhim haiseh.\n(i) Mikip in mai ram sung ah zalen zet in tlawn thei nak le um thei nak kan nei asi.\n(ii) Mikip in mai um nak ramsung ah siseh, ramdang ahsiseh, tlawn theih nak kan neih tlun ah mai ram ah kan tlung sal thei asi.\n(i) Mikip in zawmtaih hmuh suam nak ih sin an luat ding ii, ramdang khal aa dai ten umthei nak an nei asi.\n(ii) Ram thu hla thawn a seng lo mi mawh phurh nak ah siseh, UNO ii tumtak mithawn a karh aw mi thu hla siseh, an suar ruang ih mawh phurh mipawl thu hla ah a tlun in covo cu nei hlah hai seh.\n(i) Mikip in ram pakhat ii ram mi sinak an nei a si.\n(ii) Thlunding daan asilo ahcun rammi si nak ii sin an tlan san thei lo. Ram mi pakhat si sal nak covo ih sin hnong awk nak tuar hlah seh.\n(i) Kum kim ciami nunau le mipa pawl in mipum sinakah siseh, ram mi si nak ah siseh, biak nak thu ah siseh hlei dan awk nak um lo in thit aw theih nak le innsang din thei nak an nei asi. Cui inn sang an si hnuah siseh, inn sang then awk nak a um tikkhal ah siseh, thitum neih awk nak thu ah, nunau le mipaii covo bangrep ten a ngah a tul asi.\n(ii) Mopa le monu an panih an lung kim veve hnu lawng ah an thitaw thei asi.\n(iii) Inn saang ti mi hi minung pawl kom nak ah a thu pi bik pakhat asi. Cui inn saang in minung pawlkomnak le acozah(uktu) ii hum hual naknei hai seh.\n(i) Mizakip in mai pum pak thu ah siseh midang thawn bur khawm in siseh, thil le ri neih thei nak an nei asi.\n(ii) Thlun ding dan asi lo le zozo khal in mai thil le ri kha tan san hlah haiseh.\nMikip in zalen zet in thu ruah thei nak, zalen zet indin mun khual thei nak le zalen zet in biak thei nak kan nei asi. Cui covo pawl par ah maiduh mi biak nak le zum nak ah kan thleng dual do thei nak kan nei ih tlun ah mah bulpaak in siseh, midang thawn akom in siseh, ram mi hmaiah siseh, rammi um lo nak ah siseh mai biak nak le zum nak cu zalen zet in simfiang theih nak, man thei nak, biakkhawm thei nak le biak inn sak thei nak tla kan nei ciou asi.\nMikip in zalen zet in thu ruah thei nak le zalen zet in kanthu ruah mi hi sim phuan thei nak kan nei asi. Cui covo kan neih ii tlun ah, hna hnok nak um lo ten kan thu ruah thei nak cu ramri um lo kan ruah mi thu hla pawl ii ruah daan pom daan pawl cu zir thei nak, co thei nak le simphuan sin thei nak kan nei asi.\n(i) Mikip in zalen zet le daai zet in ton khawm thei nak le pawl kom thei nak kan nei asi.\n(ii) Zozo khal pawlkom pa khat khat ah hramhram in lut ter lo ding asi.\n(i) Mikip in mai ram uk awknak ah mai pum pak in siseh, zalen zet ii hril mi palai pa hnen in siseh, tel thei nak a um asi.\n(ii) (ii) Mikip in mairam sungah acozah hnatuan nak ah bangrep in covo kan nei asi.\n(iii) Mipi ih duh nak cu ram uk nak thuah a hram pi siseh. Cui mi duh nak ruah nak cu a caan vek in hril awk a um tik ah lang ter ding asi.Hril awk tik khal ah bangrep ten duh mi hril thei nak a um ih tlun ah cu hril awk nak cu thup te me in simaw, cuvek adang zalen zet ii hril thei nak a um a si.\nMikip in minung pawl kom nak ii tel tu pakhat hrangah minung lam humhual nak kan neih ii hlei aa, ramdin nak ah siseh, ram tintian pawlkom nak ah siseh, rampakhat ciar ii phuaih dan leilung sung sumsuak tlun ah siseh, cu mi pawl in si nak le azia te than so thei nak dingah um lo theih lo sum tuah nak, minung pawl kom nak nunphung covo pawl kha hman thei nak an nei asi.\n(i) Mikip in hnatuan thei nak, mai duh mi nun nak ah zalen zet in hawl thei nak ah siseh, zarual in nuam zet ii tuan thei nak ding ah siseh, hna tuan nei lo ih um men nak in luat nak ah siseh thuneih nak kan nei asi.\n(ii) Mikip in hleidan nak um lo bangrep ih tuan man ngah thei nak kan nei asi.\n(iii) Hna tuan tu hmuah hmuah in mah le mai innsang in minung thawn bangh in ei thei in thei dingah mai tuan mipar bangrep ten hlawh man ngah thei nak a um asi. Atul asi le phun dang te-in bomh nak khal ngah bet thei asi.\n(iv) Mikip in maingah dingmawi hlawh man ngah thei nak ah hnatuan tu pawlkom nak tuah tahrat in kan tel thei ve a si.\nMikip in an ngah ding a mawi hna tuan caan ih leeng ah hlawh hman ii hlei ah hna tuan awl mi cawlh ni te ah cawlh caan leave le caan lawng khal neih theih asi.\n(i) Mikip in mah le mai innsang harhdam nak, taksa le thin lung nuam ii umthei nak ding ah vitamin, hnipuan, um nak inn, si le vaai bomh nak le minung ih kantul hai mi pawl hi amawi tawk in kan ngah thei asi. Cui tlunah hnatuan nei lo ih kan umtik ah siseh, kan dam lo lai fang ah siseh, kut ke him lo ih kan um lai fangh a siseh, nuhmei kan si tik ah siseh, tartawt kan si tik khal ah siseh, mai tha zaang in mai khop kan hawl thei nawn lo caan ah siseh, umcan eile in hrangah hnangam zet ih um thei nakkhuan kan nei asi.\n(ii) Fate ih nui kil khawi nak, nauhak pawl hi ahleice ii kil kil khawi nak le bomh nak a ngah thei asi.Daan veek ii thit awk nak in siseh, thudang pakhat khat rungah siseh, asuak mi nauhak poh poh cu bangrepten bomh bawi hum harh nak an nei thei asi.\n(i) Mikip in cazir thei nak an nei, Amal bikah phunli tiang le ahrampi fim nak pawl ah paisa lak lo in zirh thei nak a nei. Thil thiam nak le minung nun khuasak fim nak pawl hi zir thei nak kan nei asi. Cui tlun ah phun sang fim nak ngah nak hrangah mai thiam nak ii zir in covo bangrep kan nei asi.\n(ii) Fim zir nak ah minung pawl ii sidaan pawl fam kim zet in kan thanso thei nak ah minung pakhat ciar ii covo le ahram thok upat awk nak nei sin thei nak ding ah zirh ding asi. Fim zir nak cu ramsung hmuah hmuah ah siseh, miphun pawl hnen ah siseh, biak nak lam pawl kom nak ah siseh, pakhat le pakhat thei thiam awk nak tuar thei nak, rualrem nak pawl kha tha peek ding asi. Cui tlunah kum khua ram daih nak hrangah UNO ii tuah mipawl thu hlaveek in a can thei nak dingah bomh ding asi.\n(iii) Nu le pa in mai fa le ii an zir ding mi ca hril sak thei nak thu an nei asi.\n(i) Mikip in mai nunphung leilung tlun ah zalen zet in tuah thei nak nunphung kilkhwainak zalen zet le lung hmui zet in zir thei nak science a karh zai thei nak ding ah zalen zet in telve thei nak ding ah le cui fim nak in arah pawl kha hman thei nak kan nei asi.\n(ii) Mikip in science ca zir nak lam ah siseh, nunphung kilkhawinak ah siseh maih ii thu ruah fim nak in kantuan suak mi tlun ah siseh hmin that nak le miat mi paisa ngah thei nak pawl kha kan ngah thei asi.\nMikip in hi mi thu than sung ii an telh mi covo pawl le zalen nak famkim ngah thei nak ii minung pawl awk daan le ram tintian pawl awk nak ih sin that hnem nak pawl kha kan ngah thei asi.\n(i) Mai sinak ih zir in zalen zet ii thanso thei nak ah midang thawn pawl kom nak ah mikip in tuan vo kan nei asi.\n(ii) Mai covo le mai zalen nak kan neih tikah midang pa khat ii covo le zalen nak pawl khi thupi sin ding ah siseh, democracy daan ih um minung pawl kom nak ah nuncan that ih hlei ah mai ih um nak kiang kap daih nak le rammi pawl ii that hnem nak ding ah, zarem zet in num ciou nak dingah siseh, uk awk nak daan lawng in thu anei thei asi.\n(iii) Cumi covo pawl le za len nak pawl hi ziangvek thu khal ah UNO tum tah nak thawn siseh, a hrampi daan pawl thawn siseh, aling let in man ding a si lo.\nHi mi thu than darh par ii covo pawl in siseh zalen nak siat suah duh nak thawn, ram pa khat hrang ah siseh, mi hrek khat hrang ah siseh, mai pumpak hrang ah siseh, tel thei nak covo kan nei a si, mai pumpak ciar ih covo a si ti-ih thu laak nak a um thei lo pei.


Kilkhawi dingin Thlah - Chinland Today Media\nKilkhawi dingin Thlah\nNovember 9, 2012 1:11 am·0 comments\nBible Siar Ding: Seemtirnak 19:1-26\nZo khal amah ih nunnak humhim a tumtu cu a nunnak a sung ding;\nA nunnak a liamtu cun a nunnak a humhim ngah ding.\n– Luka 17:33\nLot ih nupi hi mirethei a va si so! Anih cun a neihmi a leitisa nunnak humhim thei ding a duhtuk lawmmam. Cumi ai ah, a inn le lo, a neihsiah pawl kha thlah le taansan ngam mai in a theih fiangmi nunnak thar hrang lawngah nung ding a si sawn na’n. An innsang ah mikhual danglamzet an ra thleng ih siatralnak a thleng ding, nan inn le nan lo, nan thilri pawl taan in suahsan uh, timi thuthang a theih tikah a khuaruah a harzet.\nTuni ah kannih zumtu pawl in tla cumi vek ih elnak thu le ttongkam pawl kan thei ttheu: “Hell ram le van ram ruahsan cun ka nunnak le ka sinak pawl cu ka taansan siang lo,” tivek ih ttong, asilole “Ka nunnak cu keimai’ taa, keimai’ thuthu, zohman in ka parah thu an nei thei lo,” tivek in a simreltu an um ttheu.\nSihmansehla, Christian sinak taktak hrangah hril theih ding umsun cu thihnak le siatralnak lawng a si, Sodom le Gomorah khuapi an siatral thluh bangin ziangkim hi kumkhua a hmun dingmi an um lo. Lot ih fanu pawl ih pasal pawl cun an thilri neihmi pawl taansan ding le thlahphoih an sian lo ruangah an run umhnawh, asinain anmah le an thilri neihmi a zate’n an ciamral ttheh a si kha!\nLot ih nupi cun tthuktthun phah le dunglam seherh phah cingin a pasal Lot cu a thlun ko, asinain a thinlung cu a nun hlun ah a taangta hrih lai. Hmailam lawng zoh in feh ding asinan thungai loin dunglam a her tikah citthuam ah a cang tariai ee. A lei tisa duhnak a thlah thei lo tikah a dunglam le a hmailam caan a zate’n a sungral thluh.\nPathian in Amah thawn naih awzet ih kan pehtlaih awk asile kan nunnak cu Amah in kumkhua in humhim ding thu in kam. Amai’ humhimnak kan cohlang thei, asilole kanmah te humhim aw tum in ziangtinkim kan sungral thluh thei.\nVancung ih um ka Pa, ka hrangih a tthabik in ret sakmi hawl sawn loin kumkhua a hmun lo dingmi thilri pawl ka tlaihsan ttheumi hi\nin ngaidam hram aw;\nZo pawl le ziangmi pawl so thlah thei loin ka tlaihsan ringring? Ziangruangah so harsa fualfo ih ka thlah thei lonak san?\nVancung ih Tonghthamnak Duhnung\nPathian In A Lo Ttul


Iran Ram Ih Ni 287 Sung Thawngtla Nunau Nu Luat Sal Zo - Chinland Today Media\nJanuary 9, 2012 1:59 pm·0 comments\nShahla Rahmati cu December ni 20 ah thawnginn sung ihsin a suak sal zo(thawnginn ni thla siar daan ahcun ni 287 a rei) . Iran ram sungih Khristian cangvaihnak ruangah Shahla cu March 9,2011 ah kaih a si. Thla nga sung thawinn sungih khum a si hnu ah su le si tama (drug a ddicts) pawl hnenah inn sungah khum sal a si.\nTu vek thawnginn ihsin a luat salnak ruangah a innsang pawl cun leitlun huap ih Khristian pawl hnenah lungawi thu an sim rero. Asinan, Khristian nunau dang pahnih thawnginn sungih a tang lai mi hrangah Iran Khristian pawl cu a thin a phang ringring lai. Hih Khrstian nunnau pahnih thawng a tla mi hi Islam biaknak ihsin Khristian biaknak an thlun ruangah a tu vekih kaihkhih an tonnak a si. Mitra Zahmati hi kum hnih le hrek thawng thlak ding a si ih, Maryam Jalili cu ziangtik tiang a tla ding ti a fiang lo.\nIran ram sungih khaw dangdang khalah Muslim ihsin Khristian a luttu pawl in kaihkhihnak an tong ringring. Farshid Fathi-Malayer (Khristian hruaitu) khal Khristmas puai an tuah laiah kaih a si ih, tuih ni tiang a luat hrih lo. Hmun dangdang khalah Pastor le Khrisstian tampi pawl cu Muslim misual pawl ih hmuhsuamnak le Iran acozah ih kaihkhihnak an tong ringring.\nIran ram ah Khristian pumpe zetzet mipum 100,000 lenglo an um. Anmah hi hlan lai ahcun Muslim mi an si nan, Khritian zumnak / biaknak ih luttu pawl an si. Iran ram ih 78 / 98 (sawmkua pariat sungih sawm sarih le pariat) cu Muslim an si ti’n U.S. Central Intelligence Agency (CIA) cun a phuang.\nPathian Zumtu Pawl Khawleng Ah An Dawi


Tulai Puaisa Pawlin Chin Fala Raltlan Pawl Cu Dubai Ram Lamah Hnaṭuan Dingin An Sawm Nasa, Dubai Ih Um Chin Fala In >>> – Meifar\nTulai Puaisa Pawlin Chin Fala Raltlan Pawl Cu Dubai Ram Lamah Hnaṭuan Dingin An Sawm Nasa, Dubai Ih Um Chin Fala In >>>\nMarch 25, 2022 admin Myanmar 0\nDubai ram cu leitlun ih ram thangso le ram lian zet an si, Musilim rampi a si vekin nunau dinhmun cu a niam zet. Chin ramsung ah doawknak a nasat tuk ruangah khuasung mipi pawl cu raltlan in hmun dangdang ah an um. Cumi lakah puaisa pawlin Chin fala pawl cu Dubai ram lamah hnaṭuan dingin an rak sawm nasa.\nMindat khuami in, “Mipa aiin fala no tete pawl an duh sawn. Tulai ahcun Dubai ram ah mi hnenum hnaṭuan hi a lar zet. Puaisa pawlin sumpai neilo khalin an fehter thu an sim thei, an cemliammi zaten puaisa pawlin an ṭumsak tum. Hnaṭuan an ngah hnuah an thlahlawh, thla 4 man cu puaisa hnenah an pe kirsal ding.\nYangon an um sung khalah sumpai zianghman an cem lo dingih puaisa pawlin an ṭumsak thluh tum ruangah fala pawl khalin an ngaihven zet” a ti. Dubai feh tum pawl cu Yangon ah thla 6 hrawng an um lawk ding, Yangon an um sungih an ei le in man cu puaisa pawlin an ṭumsak thluh tum.\nDubai an va thlen hnuah exam an nei dingih exam ong pawl cu Department stores le building pawl thianfainak ah hna an ṭuan thei. An thiamthil ih zir’in hnaṭuan an ngah ding, exam ong lo pawl cu hnenum hna an ṭuan. Dubai ram ih um Chin fala pakhat in, “Kei cun a cang thei asilen ka Chinpi fala pawl cu hitawk hmun ah ra lo sehla ka duhsakpi. Hitawk ih mi hnenum hnaṭuan ding cu a harsa tuk, Dubai ram hi an sual zet.\nCun, Dubai puaisa pawl hi zum ding an um lo. Tulai hi Dubai ah hnaṭuan ding a har tuk zo, mi hnenum hnaṭuan tikah biaknak sakhua a bangaw lo thawn an ṭong thiam lo thawn cun a har tuk. Dubai ih hnaṭuan harsabik cu mi hnenum hi a si, thlahlawh cu hnaṭuan a ṭhah len thlakhat ah ting 6 kiangkap hrawng a si” a ti.\nA hlan ahcun Chin mino pawl cu Thailand, Malaysia, Singapore le Macau lamah hnaṭuan dingin an poksuak ṭheu. Yangon ih um Chinmi pakhat in, “A cang thei asilen nunau pawl hi ramdang fehter ka duh lo. Asinan, ramsung ah an hrangah lamzin aum lo, tlawngkai pawl khal thinphang zetin an um.\nPhun 10 kai pawl mino khal ziang tuah ding ti an thei lo, Sumpai nei deuh pawl cun Yangon ah ṭong an zir hnuah Singapore, Japan lamah an feh. Sumpai neilo pawl cu puaisa thawn tawlrel tlangin leiba thawn ramdang ah an fehsuak, leiba thawn fehsuak hi an tamtuk” a ti. Singapore ram ih feh pawl cu thla 6 sungah an feh man leiba an rulsal thei, Dubai ih feh pawl cu thla 4 sungah an rul. Mindat, Matupi, Falam le Kalaymyo kiangkap ih um mino tam zet cu ramdang feh dingin an tawlrel rero lai.\nSouth Korea Siibawi In, “Covid-19 Nat Nei Hrih Lo Na Silen Rualpi Na Nei Lo Tinak A Si” A Ti\nMipa Pakhat In, “Pasal Nei Zo Nunau Pawlin Online Hmang Ding Nan Si Lo” A Ti


India khawpi Delhi ah lamzawhnak nei lala - Chinland Today Media\nIndia khawpi Delhi ah lamzawhnak nei lala\nMarch 23, 2009 5:59 pm·0 comments\nCT/New Delhi, 23 March 2009\nTuini 23 March 2009 ah Delhi ih um raltlan pawl cun lamzawhnak an nei. Thawngtla pawl an suah ttheh lo ahcun kawlram hin zalennak a hmu dah lo ding timi au pi dingah Delhi raltlan Bus pakhat ih tlemzat cu ben aw in zanlam nazi 2:00 ah Jantar Mantar Delhi khaw lailinak hmun ah au an thawk.\nPolitics ruangih thawngtla pawl suah theinak dingah 13 March 2009 ihsin signature khawnkhawm a si zo. A khawngkhawmtu pawl in 24 May 2009 hlan ah 888,888 lenglo an khawn tum thu an sim. Himi signature campaign hi ram 25 ih organization 175 lai in an sign zo thu le a tu fang ah 200,000 hnak ih tam an khawnkhawm zo thu pawl cu kan CT palai an sim.\nKan dung kum 3 December 2008 ahkhan ram 50 ih president le prime minister pawl cun UN Secretary-Genaral Ban Ki-moon hnen ah kawlram thawngtla zaten 2008 kum cem zawng tal ih an suah theinak ding ah an dil sak zo.\nCulawng hman siloin Asia ram daan thiam le rorel upa pawl 241 pawl in 5 December 2008 ahkhan cumi thawngtla pawl suah theinak ding thotho ca cu UN Secretary General hnen ah an kuat sal bet. Kan thei ban cin ih kawlram thawngtla cu kan dung July 2007 ih 1150 cu 2137 ah an pung tin thuthang kan dawng.\nA hleice in Delhi ih raltlang tawng aw khawm pawl in lamzawhnak vei tampi an tuah thu kan thei. Tuini ih an press release mi ca tlang pakhat ih a nganmi cu “Burma ram a thatthei nak ding ah le politics ruangih thawngtla pawl hmuahhmuah an suah thei nak dingah India ram ih a cang thei le a vak thei hmuah hmuah in,in bawm ding in kan lo sawm” ti a si.\nKan CT palai pakhat, tuini lamzawhnak ih telve cun “Bus par ih sin kan ttum veten kan au thawk ih khaat tawk khaat ah (Ni khat ni ni ah kan neh lai ding) We shall over come some days timi le (mi pi pawl ih kan rel theumi cu zalennak a si) talking a bout freedom timi kan sak” a ti.\nHi, kan palai ih simvivonak ahcun zanlam nazi 2:00 in, khaw thim tiang Jantar Mantar ahcun caan kan hmang liam a ti. An thuhla theifiang ding rori a fehtu kan palai cun Lamzawh hruaitu upa pawl khal tawkfang nawn thu relpinak a neih pi hai. Delhi hmun libik nak hmun tiah mipi sukso an tam ih mipi ih hmuh dingah lamzin mawtaw feh thei nawnlo ding in lamzin ah an to theh ih ralkap pawl in an kil bet.\nCun, himi ni ah kan Kawlram ralkap pawl ih sual daan pawl le mi hrem daan pawl zuk cu lamzin kap ah mipi suakso pawl ih hmuh ding ah an tar thliangthliang bet. Cun, fala le tlangval pawl in mipi zukzohtu pawl hmuahhmuah ih sign pawl an dil tel bet. Upa pawl in thusimnak an nei ih Pu Tial Khal, khal in thusimnak a nei ve.\nA hleice in kawlram a cozah siat khaat zia pawl cu mit hmuh rorin langternak khal an nei. Lamzawh an thawh zawng le an ban zawng ah ram hla sak nak an nei. Cun, September 2008 ih thi pawl le thawngtla lai pawl hrangah tin minit 15 sung canglo in sunnak an tuah. Kawlram hi za len hram seh timi le thawngtla pawl suah ttheh hai seh tiih leitlun pumhuat ih an tlang au nak cu meisa thawn khal an tuah bet.\nNew Delhi Ah Dawr Kan Ong Thlang\n64th Anniversary Chin National Day Delhi Ah\nChin hla relkhawmnak nei zo\nMai Dawt Hlei Hniang Naupai: Mipa Maw Nunau?\n‘International Conference’ Delhi Ih Neihmi Ah CNP Palai Hngepi Le Zo Zam Telve


Pakistan Ram Tilian Mithi An Tam - Chinland Today Media\nAugust 8, 2010 1:10 pm·0 comments\nTheihciazo vekin Pakistan ram tilian cun ni 5 hnu khalah zia umlam a pan thei cuangloih, hi tilian ruangih mithi cu 1,500 an kimzo tiah theih a si. Himi tilian ruangih harsat nak tuartu pawl bawmding in Pakistan Cozah cun bawmnak hna ttuan thiam minung ziang mawzat leh ralkap 30,000 a thlah zo.\nHimi tilian tuartu pawl bawmnakih ralkap hotu General, Ashfaq Parvez Kayani in a sim nakah tilian ih tarta hak minung 2,800 an runsuak zoih, tuah tilian in a khammi minung 1,000 lenglo runsuah ttul an umlai tiah a simih, mithi pawlih ruangkhal hawl rero lai a si tiah a sim.\nHimi tilian ih harsat nak tuartu pawl bawmnak hnatuan nakah Pakistan Cozah cun Helicopter 43 leh lawngleng 152 a hmangih, hiti vekih Pakistan in siatnak a ton ruangah China cun dollar Million 1 leh 5,00,000, ting nga in Pakistan ramhi a bawmding thu a simih, US khalin dollar Million 10 a bawmding thu a sim. Tu ah hin tilian in a khammi mipi pawlih hnenah US cun rawlfun 1,00,000 leh 10,000 Vanzam in a thlak zo.\nUNO khalin himi tilian ruangah minung Million 1 lenglo in harsat nak an tuarih, Curuangah himi tilian ih harsat nak tuartu pawl bawm dingin ram tinkim a ngen.\nPakistan ralkap thupuangtu General, A thar Abbas khalin Swat phairuam ih palkai awknak lamzin leh lilawn pawlcu a siat thluh ruangah duhvek in harsat nak tuartu pawlhi runsuak theih an silo ih, Curuangah an ei leh in ding tirawl pawlcu Vanzam in kanthlak a si tiah a sim. Himi tilian hin Afghanistan ramsungih Province 4 khal a tibuai nasaih minung 60 hrawng an thizo ih, loram tamzet a siat.\nIran Cozah in Nunau Uire Den That Tum\nIran ramih nunau pakhat Uire ih puhmi Sakineh Mohammadi Ashtiani kum 43 micu Iran ram Cozah Court in thiamlo a coter ruangah an ram Muslim danin lungto ih denthat dingih a thu relcatsak a si ih, Asinan hi Nunau zangfah umzet hi ram dangdang pawlin a thlavang an hauh ih a runtu an tamtuk ruangah Iran Cozah khalin lungto ih dehthat dingih a thu an relcat sak cia micu tui kandung thla ah khan an sutsal ih, tuah hin hridai ih khaithat ding dinhmun ih ding mi a si.\nHimi laiah Brazil President, Luiz Inacio Lula da Silva cun mizan sunah hi Nunau hi Brazil ramsungih umnak pek a sianthu a puangih, hi nunau Brazil ramsungih luhthei nakpe dingin Iran President, Mahmoud Ahmedinejad khal a biak thu a sim. Brazil President, cun hi nunau in Iran ram Cozah dan pahbal ih sualnak nei khal siseh la Brazil Cozah cun an ram sungih lut dingin lungawi zetin a hmuak a si a ti.\nHi nunau hin Court hmaiah a Uire thu a puangih, a sinan leh hnuah Court ih a tong mikha a phasal ih a mah kaitu pawlin an hro ciamco ruangih Uire lopi Uire vekih a relawk thu a simsal ih, Curuangah ram dangdang ihsin a mah tantu leh a thlavang hauhtu an tam sinsin, Curuangah Iran Cozah khalain hinu ih thuhla leh hremnak an pek danding pawlhi Court in a ngaituah sal ding tiah mizan sunah an puangsal. Iran ramah hin Nunau pasal pawmlai nei Uire cu Muslim sakhua biaknak daan in lungto ih denthat ding tiah dan a umih, nikum khlah nunau pakhat denthat a sizo.\nHaiti Ram Linghnin Ah Mithi Tam


Thailand Nu Tlaihhrem Tu Kawlram Mi An Tlaih – Onlinenungak\nThailand Nu Tlaihhrem Tu Kawlram Mi An Tlaih\nThailand, Rassada khua ih um Kawlram mi in Thailand nu a pawngsual ruangah an kaih thu The Phuket News ah an tarlang. A hmin cu Nyi Nyi Naing a si ih kum 42 mi a si, Thailand ramsung ah ramdang mi pawl hnaṭuan ding hawlsaktu a si.\nRassada khua sungah mi inn luah in a khuasa ih Thailand nu cu a inn ih hnaṭuan dingin a ko hnuah zankhat sung arak pawngsual. Thailang nu cu kum 47 mi a si ih Sa Kaeo khuami a si, police sakhan ah a report nan police pawlin an rak ngaihsak lo lawk.\nCuruangah online parah a thilton cu a tarlang ih tualsung media pawlin hmaiton thusutnak an va nei, cutin a lar ciamco. Cumi hnu ihsin September 21 sun nazi 12:35 ah Thailand police pawlin mi pawngsualtu cu an kai, pawngsual thubuai an orhter ih thiamlo an coter asilen kum 20 sung thawngthlak le sumpai B8,000 & B40,000 zat a kuan ding.\nThailand nu in, “August 27 zan ah a inn ah hnaṭuan dingin in ko, a hnipuan sop dingin le a hnipuan pawl taihsak dingin in ko. Ka thlen veten rawlei ding arak tuahcia thluh, hnaṭuan ding thuhla kan rel veten in kaihrem hngal. In sit ih in thong ciamco, police hnenih na sim asikhallen ziangtin hman in ti lo ding. Police pawl hnenah sumpai tampi ka pe zo in ti…” tin media hnenah a sim thei.\nCun, zan nazi 9:00 ihsin zinglam nazi 4 tiang a pawngsual ih a puahcok rero, kut khal a thlak. A ka tla tape in a tawnbet, nam thawn tla in hringhro a ti. A itthat sungah tlansuahnak ding a hawl rero nan sangka zaten a kalh thluh ruangah a tlansuak thei lo, zinglam ah a rualpi pawlin hnaṭuan dingin an va sawm ih sangka an kalh theihngilh.\nSangkapi lam ihsin a tlansuak ngam lo ih sangkate ihsin a dawp suak. Cutin a naibik a rualnu tei inn ah ava tlanlut ih a rualnu thawn Phuket City Police Station ah thubuai an thehlut, asinan police pawlin an rak ngaihsak ṭha lo thu pawl cu media hnenah a sim thei. Police pawlin form an nganter hnuah amahten siizung ah an check-up awkter, a thuhla cu facebook parih a tarlang hnu ihsin police pawlin an ngaihsak sal ih mi pawngsualtu cu an kai. (#The Phuket News) Credit : Meifar


Pope Francis ih Asia ram Thailand le Japan khual tlawn nak thuthang | Radio Veritas Asia\nPope Francis ih Asia ram Thailand le Japan khual tlawn nak thuthang\nPope Francis ih Asia Ram khual a tlawn nak\nPope Francis ih Asia ram Thailand le Japan (November 21 - 26, 2019) khual tlawn nak\nPope Francis cu Asia ram a khual tlawn nakah “Daih nak le kiangkap kilhim nak” ti mi thu luu thawn Thailand le Japan a tlawng a si. Pope ih vei 32 a tuukhal khual tlawn nak a si. Thailand ah, Thai mi pi pawl in hlunghlai zet in hmuah nak an nei. Thailand ah, Thai minister le khua nu khua pa pawl, tuan vo nei upa pawl cu Government house Bangkok ah ton nak a neih hnuah, Thai Siangpahrang khal a tong a si, Buddish hotu Phungki a ton hnuah St. Loius Hospital, St. Loius Sizungpi ih tuan vo nei pawl le minaa pawl a ton hnu ah Sizung pi kum 120 kim nak puai tla a hman pi ta a si. Cuhnuah zan lamah National Stadium Bangkok ah (public mass) mi pawl hrangah mass raithawi nak a nei a si. Cui hnuah Siangbawi pawl, Sister pawl le Saya pawl le Siangbawi tlawng kai lai mi (Brother) pawl a tongih Christian pakhat si nakih a rak suah mi ti daan tete pawl sim nak a nei. Cui hnu ah FABC (Federation of Asia Bishop's Conferences) Bishop pawl a tong. Cun, Thailand ih biak nak mino pawl hrang missa raithawi nak a tuah sak hnu ah Pope Francis cu Japan ram lam ah khual tlawng nak a peh sal a si.\nCun Japan ram a thlen hnuah, Japan ih Bishop pawl a tongih thu sim nak a neih hnuah, kum zabi 16-17 ih Nagasaki ih martyr ih thih nak a tuar pawl huang ih thlacam sak nak a nei a si. Cui hnuah baseball Stadium Nagasaki ah Mass raithawi nak a neih hnuah amai hoha nak in Hiroshima's peace memorial ah daih nak hrangah Japanese biak nak lamih hoha tu pawl thawn thu rel nak an nei a si. Cui hnuah nuclear bung a puak lai ih thi tu pawl hrang ah, zuunngaih par hlan nak le thla cam sak nak a nei a si. Cui hnuah Triple Disaster timi 2011 kum ih Fukushima khua pi ih ling hnin nak ruang ih vansiat tong tu pawl a ton hnuah, Japan ah kum 1549 ah a hmaisabik Christian si nak a rak keng tu St. Francis Xavier hngih lo nak hmun an tuah mi a feh. Mino pawl ton nak a nei hnuah, Japan ih Emperor a tong ih, Tokyo Dome Stadium ah Mass raithawi nak a tuah a si.\nCuihnuah kum 2011 ih Fukushima nuclear le tsunami, linghnin nak a tong tu pawl hnem nak a neih hnuah cozah lam tuanvo nei tu pawl a tong asi. Tokyo khuapi ih St. Mary Cathedral ah tlawngta pawl a tong ta ih, ni li nakah Japan in Italy ram lam pan in a tlung sal asi. Pope ih a tuu khal khual tlawn nak vei 32 nak cu tlawng ten a feh thei tin Vatican news, in thu thang kan ngah a si.